stanford-oval/wikipedia huggingface dataset:
Melinda Gates

Melinda Gates vuonna 2014.
Melinda French Gates (o.s. French) (s. 15. elokuuta 1964 Dallas, Texas) on yhdysvaltalainen hyväntekijä ja toinen Bill ja Melinda Gatesin säätiön perustajista. French Gates oli naimisissa Bill Gatesin kanssa vuodesta 1994 vuoteen 2021. Gatesit ilmoittivat avioerosta toukokuussa 2021. Melinda Gates on entisen aviomiehensä tapaan myös tietotekniikka-alalla. Hän on toiminut myös lehtitoimittajana ja työskennellyt muun muassa The Washington Postissa ja Drugstore.com-internetjulkaisussa.
Gatesille ja hänen silloiselle miehelleen Billille myönnettiin marraskuussa 2016 Yhdysvaltain korkein siviileille myönnettävä kunniamerkki, presidentin vapaudenmitali, tunnustuksena säätiönsä hyväntekeväisyydestä.
Aiheesta muualla

Kuvia tai muita tiedostoja aiheesta Melinda Gates Wikimedia Commonsissa
The Bill & Melinda Gates Foundation (englanniksi)
Ilkka Hynninen

Ilkka Hynninen on suomalainen yrittäjä, audiovisuaalinen tuottaja ja kirjailija. Hän oli yksi Mediawan-konserniin kuuluvan Aito Median perustajista ja toimi yhtiön toimitusjohtajana vuosina 2003–2021. Aito Media on tuottanut muun muassa televisiosarjat Suomen huutokauppakeisari, Venäjän halki 30 päivässä, Poliisit, Silkkitie 30 päivässä ja Pirjo.
Vuodesta 2022 lähtien Hynninen on toiminut luovana johtana tuotantoyhtiössä Ilkkas’ Creative Studio, joka keskittyy kansainväliseen draamaan ja dokumentteihin. Yhtiö on kehittämässä muun muassa Nordic Noir parodiaa nimeltä NoPoFo Hei, me lennetään! ja Mies ja Alaston Ase elokuvasarjoista tunnettujen Pat Proftin ja David Zuckerin kanssa. NoPoFon käsikirjoittajina toimivat Mika Eirtovaara, Riku Suokas ja Heikki Syrjä.
Hynninen on toiminut tuottajana tuotannoissa, kuten Koskinen, Suomi ja Sodan Uhka?, Eput, Yksin kotona Suomi, Hyvät kaupat, ja Rikkaat ja rahattomat.
Ilkka Hynnisen kirja Toteuta Ideasi julkaistiin syksyllä 2023. Kirjan on kustantanut Docendo.
Hynnisen viimeaikaiset kansainväliset ehdokkuudet ovat:
Rockie Awards 2021 - Pirjo (komedia, vastaava tuottaja), Arman ja Suomen rikosmysteerit (dokumentti, vastaava tuottaja), Au pairit (faktasarja, vastaava tuottaja)
Rockie Awards 2020 – Melkein totta (komedia, vastaava tuottaja)
TBI's Innovation Awards 2020 –  Kaikki kotona Live
C21 Format Awards 2020 – Suomalainen menestysresepti (faktasarja, vastaava tuottaja)
Hydnophora

| Hydnophora |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Merulinidae
Suku::  Hydnophora  Fischer, 1807
Katso myös
   Hydnophora Wikispeciesissä   Hydnophora Commonsissa 
Infobox OKNimi-testi OK: 
Hydnophora on kivikorallien suku, johon kuuluu ainakin kuusi lajia.  Joitakin niistä pidetään akvaariossa. Niiden kasvutapa on haarova ja väri yleensä vihreänsävyinen. Niiden polyypeistä erittyy runsaasti polttavaa nestettä, joten akvaariossa ne on sijoitettava tarpeeksi kauas muista lajeista.
Kuudesta lajista yksi on luokiteltu erittäin uhanalaiseksi, kaksi silmälläpidettäviksi. CITES on asettanut kiintiöitä lajien H. exesa, H. microconos ja H. rigida kaupalle.
Lajit

Hydnophora bonsai – erittäin uhanalainen laji
H. exesa – silmälläpidettävä
H. grandis – elinvoimainen
H. microconos – silmälläpidettävä
H. pilosa – elinvoimainen
H. rigida – elinvoimainen
Aiheesta muualla

Easy reefer (Arkistoitu – Internet Archive)
Turun kaupunginjohtaja

| Turun kaupunginjohtaja |
| --- | --- |
 Turun yläkruunullinen kaupunginvaakuna
 
 
Nimittäjä:  Turun kaupunginvaltuusto
Perustettu:  1930
Ensimmäinen:  Armas Ensiö
Viimeinen:  Minna Arve
Lakkautettu:  2021
Kotisivut:  Turun kaupunginjohtaja
Turun kaupunginjohtaja oli vuoteen 2021 asti käytössä ollut virka, jonka haltijan tehtävänä oli johtaa Turun kaupungin hallintoa ja taloutta sekä toimielinten, virastojen ja laitosten ja kaupungin henkilökunnan toimintaa ja muuta kaupungin toimintaa. Kaupunginjohtaja toimi Turun kaupunginhallituksen alaisena. Turun kaupunginjohtaja työskenteli kaupungin konsernihallinnossa. Viimeisenä virkaan valittiin Minna Arve, joka aloitti 9. marraskuuta 2017. Vuonna 2021 siirryttiin pormestarimalliin ja kaupunginjohtaja korvatiin pormestarilla. Minna Arve valittiin myös tähän tehtävään.
Kaupunginjohtajan toimialaan kuuluvat:
kunnalliset ja valtiolliset vaalit
kaupungin johtaminen ja strateginen suunnittelu
kaupungin hallinto
kaupungin talous, tietohallinto, hallinnon ja talouden sisäinen tarkastus, verotus sekä hankintatoimi
kaupungin henkilöstöhallinto ja henkilöstöpolitiikka
elinkeino-, tiedotus- ja suhdetoiminta, kansainvälinen yhteistyö sekä yhteistyökysymykset kaupunkien, maakuntien, muiden kaupungin hallinnon ulkopuolisten organisaatioiden ja valtion kanssa
pelastustoimi
asiat, jotka eivät kuulu apulaiskaupunginjohtajien hoidettaviin
toimialan yhteisöt ja säätiöt
Turun kaupunginjohtajat

| Turun kaupunginjohtaja | Turun kaupunginjohtaja | synnyinvuosi | virkakausi | kuolinvuosi |  | puolue |
| --- | --- | --- | --- | --- | --- | --- |
|  | Armas Ensiö | 1884 | 1930 | 1956 |   | Kokoomus |
|  | Arvi Hällfors | 1888 | 1931–1942 | 1942 |   | Sitoutumaton |
|  | Eero Mantere | 1904 | 1942–1951 | 1964 |   | Sitoutumaton |
|  | Kalervo Pellinen | 1905 | 1952–1961 | 1961 |   | Sitoutumaton |
|  | Harras Kyttä | 1912 | 1961–1963 | 1985 |   | Suomen Kansanpuolue |
|  | Väinö J. Leino | 1922 | 1964–1989 | 1993 |   | SDP |
|  | Juhani Leppä | 1948 | 1989–1995 |  |   | Kokoomus |
|  | Armas Lahoniitty | 1944 | 1995–2005 | 2018 |   | SDP |
|  | Mikko Pukkinen | 1954 | 2006–2010 |  |   | Kokoomus |
|  | Aleksi Randell | 1975 | 2010–2017 |  |   | Kokoomus |
|  | Minna Arve | 1974 | 2017–2021 |  |   | Kokoomus |
Aiheesta muualla

Kuvia tai muita tiedostoja aiheesta Turun kaupunginjohtaja Wikimedia Commonsissa
Turun kaupunginjohto (Arkistoitu – Internet Archive)
Turun Vanha Suurtori. Vanha raatihuone on kuvan vasemmassa reunassa.
Vuosina 1501–1502 Turun pormestarina toiminut Lars Skalm kuvattuna Sauvon kirkon kalkkimaalauksesta.
Gabriel Arctopolitanus

Gabriel Arctopolitanus (k. 10. joulukuuta 1682 Pori) oli suomalainen luterilainen pappi ja valtiopäivämies.
Arctopolitanuksen vanhemmat olivat Ulvilan kirkkoherra Grels Arctopolitanus (Gregorius Thomæ, k. 1662) ja Agneta Mattsdotter. Arctopolitanus kirjoitti ylioppilaaksi Turussa vuonna 1647 tai 1648. Hän valmistui filosofian maisteriksi vuonna 1656 ja sai pappisvihkimyksen Turun hiippakunnassa 9. tammikuuta 1657. Arctopolitanus toimi kappalaisena Turussa ja pääsi Ulvilan kirkkoherraksi vuonna 1665. Hän oli lääninrovasti vuosina 1677–1681. Ruotsin säätyvaltiopäivien valtiopäivämiehenä hän oli vuosina 1659–1660.
Arctopolitanuksesta tuli vapaaherra Kustaa Evertinpoika Hornin kotisaarnaaja vuonna 1657. Arctopolitanus oli naimisissa Kristina Pettersdotter Udnien (k. 1718) kanssa. Gregorius Arctopolitanus oli hänen poikansa.
Gustaf Fredrik Wirsén

Gustaf Fredrik Wirsén
Gustaf Fredrik Wirsén (21. lokakuuta 1779 Viapori – 9. joulukuuta 1827) oli ruotsalainen kreivi, poliitikko ja virkamies. Hän oli yksi Kaarle XIV Juhanan merkittävimmistä neuvonantajista erityisesti talousasioissa.
Wirsén oli Ranskan–Ruotsin sodassa ylisotakomissaari ja kenttätoimiston päällikkö vuosina 1805–1807. Hänet nimitettiin valtiokomissaariksi valtiokonttoriin vuonna 1807. Wirsénistä tuli sota-asioiden valtiosihteeri vuonna 1812 ja valtiokonttorin johtaja vuonna 1818. Hänestä tuli valtakunnan yleisten asioiden neuvoston jäsen vuonna 1809. Vuonna 1824 hänet nimitettiin ministeriksi. Wirsén oli Kuninkaallisen sotatieteiden akatemian jäsen vuodesta 1808 ja Ruotsin kuninkaallisen tiedeakatemian jäsen vuodesta 1817.
Wirsén aateloitiin vuonna 1812. Hänestä tuli vapaaherra vuonna 1815 ja kreivi vuonna 1826. Wirsén valittiin Ruotsin akatemiaan 12. kesäkuuta 1826 Isac Reinhold Blomin seuraajana. Hän oli Ruotsin akatemiaan myös valitun Carl David af Wirsénin isoisän veli.
Videopelivuosi 2003

Videopelivuosi 2003 käsittelee vuoden 2003 aikana julkaistuja videopelejä ja videopelimaailman merkittäviä tapahtumia.
Tapahtumia

BAFTAn järjestämä vuosittainen BAFTA Interactive Entertainment Awards palkinto jakaantui kahdeksi: BAFTA Video Games Awards ja BAFTA Interactive Awards.
Videopelilehti GamePro julkaisi artikkelin väitetysti vaarallisesta Polybius-nimisestä kolikkopelistä vuodelta 1981. Huhu pelin olemassaolosta oli peräisin coinop.org-sivustolta, mutta GamePro toi sen suuremman yleisön piiriin.
Tapahtumia > Uusia yhtiöitä

10tons Entertainment perustettiin.
Obsidian Entertainment perustettiin.
SimBin perustettiin.
Square ja Enix yhdistyivät muodostaen Square Enixin.
Laitteistojulkaisuja

Nokia N-Gage
Tapwave Zodiac
Videopelijulkaisuja

| Merkintä | Ohjelmisto |
| --- | --- |
GBA: Game Boy Advance
Mac: Mac OS
Win: Microsoft Windows
Lin: Linux
GCN: Nintendo Gamecube
PS2: PlayStation 2
PSP: PlayStation Portable
Xbox
Call of Duty
Command & Conquer: Generals
Disgaea: Hour of Darkness
Freelancer
Max Payne 2: The Fall of Max Payne
Palkinnot > Game Developers Choice Awards

Metroid Prime - Vuoden Peli (Game of the Year)
Palkinnot > Golden Joystick Awards

Grand Theft Auto: Vice City – Ultimate Game of the Year
Palkinnot > Interactive Achievement Awards

Battlefield 1942 - Vuoden peli
Palkinnot > Spike Video Game Awards

Madden NFL 2004 - Game of the Year
Mirror

Wikisanakirjassa on tähän liittyvä sananselitys: .
Mirror, The Mirror tai Mirrors voi tarkoittaa ainakin seuraavia:
Media > Musiikki

Mirror, Thomas Anselmin multimediaprojekti ja albumi
Mirror, hongkongilainen kantopopyhtye
Mirror, suomalainen levymerkki
Mirrors, englantilainen synthpopyhtye
Media > Musiikki > Albumit

Mirror, Emitt Rhodesin albumi
Mirror, D’espairsRayn albumi vuodelta 2007
Mirror, The Rapturen albumi
The Mirror, Spooky Toothin albumi
The Mirror, Ja Rulen albumi vuodelta 2009
Mirrors, Blue Öyster Cultin albumi tai sen nimikappale
Mirrors, Peggy Leen albumi
Mirrors, Sandran albumi
Mirrors, Misery Signalsin albumi
Mirrored, Battlesin albumi
Mirror, Graham Central Stationin albumi vuodelta 1976
Mirror, One 2 Manyn albumi vuodelta 1988
Mirror, I'm Not a Gunin albumi vuodelta 2008
Mirrors, Miki Furukawan albumi
Media > Musiikki > Kappaleet

"Mirror" (Gacktin kappale)
"Mirror" (Demi Lovaton kappale)
"Mirror" (Lil Waynen kappale)
"Mirrors" (Natalia Killsin kappale)
"Mirrors", Between the Buried and Me -yhtyeen kappale
"The Mirror", kappale Dream Theaterin vuoden 1994 albumilta Awake
"Mirrors", Justin Timberlake
Media > Elokuva ja televisio

Mirrors, vuoden 2008 elokuva, jonka pääosassa on Kiefer Sutherland
Media > Julkaisut > Sanomalehdet

Daily Mirror, brittiläinen lehti
The Montreal Mirror, kanadalainen lehti
Media > Julkaisut > Muut julkaisut

Mirror, suosittu pakistanilainen lehti, jota julkaistiin vuodesta 1951 vuoteen 1972
Mirror, Sylvia Plathin runo
The Mirror, Eiko Kadonon novelli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mirror”, voi hakea sivunnimihaulla, laajalla sivunnimihaulla tai tekstihaulla.
Gustaf Martin von Essen

Gustaf Martin von Essen (30. toukokuuta 1883 Kortesjärvi – 12. helmikuuta 1954 Vaasa) oli suomalainen lääkäri, joka sai professorin arvonimen.
Von Essenin vanhemmat olivat kirkkoherra Gustaf von Essen ja Maria Louise Mandellöf ja puoliso vuodesta 1914 sairaanhoitaja Martha Gunilla Tawast. Von Essen tuli ylioppilaaksi 1902 ja valmistui lääketieteen kandidaatiksi 1906 ja lisensiaatiksi 1911. Hän oli valmistuttuaan ensin lääkäri Porvoossa ja Närpiössä ja sitten Kristiinankaupungin kaupunginlääkäri ja sairaalan lääkäri 1912–1922 ja Vaasan lääninsairaalan ylilääkäri 1922–1951, toimien vuodesta 1931 Seinäjoella. Eläköidyttyään hän hoiti vielä yksityispraktiikkaa Vaasassa. Kristiinankaupungin kaupunginvaltuuston jäsen von Essen oli 1914–1917, toimien sen varapuheenjohtajana 1917. Hän oli myös va. sotilassairaalan lääkäri 1918–1919, talvisodan aikana 1939–1940 sotasairaalan päällikkölääkäri ja jatkosodan aikana 1941–1944 sotasairaalan johtajalääkäri Seinäjoella. Von Essen sai professorin arvonimen 1950.
Prioni

Prionit (akronyymi sanoista proteinaceous infectious particle, proteiinin kaltainen tarttuvia tauteja aiheuttava hiukkanen) ovat tulehdusta aiheuttavia, itseään jäljentäviä proteiinirakenteita. Ne ovat rakenteeltaan muuttuneita proteiineja, jotka eivät pilkkoudu proteiineja hajottavilla entsyymeillä kuten normaalisti. Niiden tarkkaa toimintaa ja itsensäkopioinnin mekanismia ei vielä tunneta. Yleisesti kuitenkin hyväksytään, että ne aiheuttavat joukon aikaisemmin tiedettyjä, mutta vähän ymmärrettyjä sairauksia. Prionien tuottamia sairauksia kutsutaan TSE-sairauksiksi (transmissible spongiform encephalopathy, tarttuva sienimäinen aivosairaus). Näitä on lampaan scrapie, joillakin Papua-Uuden-Guinean fore-ihmissyöjäheimon jäsenillä oleva kuru, fataali familiaalinen insomnia (FFI) sekä hullun lehmän tauti, joka ihmisellä aiheuttaa Creutzfeldt–Jakobin taudin (CJD). Kaikki tuhoavat aivokudosta, ovat tappavia, eikä niille ole hoitoa.
Hoidon löytymistä vaikeuttaa se, että immuunijärjestelmä ei tunnista prionia vieraaksi eliöksi. Prioniproteiinin esiaste, PrPC-proteiini on osa taudille alttiiden nisäkkäiden genomia. PrPC:n normaalia tehtävää elimistössä ei tunneta.
Prionin olemassaoloa esitti ensin vuonna 1982 Stanley B. Prusiner Kalifornian yliopiston San Franciscon yksiköstä. Hän sai vuonna 1997 lääketieteen Nobel-palkinnon löydöstään.
Geeni

Prioniproteiinin PrPC valmistusta ohjaava PRNP-geeni on paikallistettu kromosomi 20:n lyhyen (p) haaran kohtaan 13. Jos geenissä on mutaatio geenin kodonissa 178 ja samalla kodonissa 129 on metioniini-aminohappo, puhkeaa FFI, mutta jos kodonissa 129 on valiini-aminohappo, CJD.
Prionin toimintamekanismi

Yksi prionitutkimuksen keskeisimmistä kysymyksistä on se, miten tauteja synnyttävä prionimuoto PrPSc syntyy. Nykykäsityksen mukaan prionin synty vaatii pelkän proteiinin ja siten väärin laskostunut prionimuoto ”ottaa mallia” laskostumiseensa harmittomasta  prekursoriprionista, PrPC:stä.
Prekursoriprioni PrPC on hiirellä 210 aminohappoa pitkä, N- glykolysoitu proteiini. Sen rakenteessa on kaksi osaa eli domeenia.
Ensimmäinen on N- terminaalinen, laskostumaton ja taipuisa ”häntä”-domeeni ja toinen C- terminaalinen α-helikaalinen domeeni. Prekursoriprionia eli PrPC-proteiinia tuottavat pääasiallisesti neuronit, mutta tutkimusten perusteella näin tekevät myös lymfosyytit ja lymfaattisten elinten stromaaliset solut. Noin vuosikymmen sitten eristettiin PrPC-prionia koodaava geeni PRNP, jonka suhteen poistogeenisiä hiiriä alettiin heti tuottaa ja tutkia "pelkkä proteiini" -teorian vahvistamiseksi. 
Ajateltiin, että mikäli infektiivinen PrPSc-prioni tarvitsisi lakostumisensa apuvälineeksi ja malliksi PrPC-prionia, täytyisi PrPC-proteiinia koodaavan Prnp-geenin suhteen poistogeenisten hiirten olla resistenttejä prioni-infektiolle. Hypoteesi osoittautui paikkansapitäväksi; Prnpº/º- hiirien infektoiminen scrapieta sairastaneiden hiirien aivoista tehdyllä homogenaatilla ei aiheuttanut poistogeenisissä hiirissä tautia.
Infektiivisen PrPSc- rakenteen synty

Poistogeenisten Prnpº/º- hiirien kehittämisen jälkeen PrPC:n funktio on ollut kiivaan tutkimuksen kohteena. On saatu selville, että prionireplikaation kontrolloinnin lisäksi PrPC osallistuu muun muassa PrPSc:n kuljetukseen elimistön periferisistä osista keskushermostoon, ja että se on oleellinen neuronien vaurioitumiseen vaikuttava osatekijä. Ehdottomasti tärkein tutkimuskohde PrPC:n kohdalla on kuitenkin kysymys, kuinka infektiivinen PrPSc laskostuu käyttäen apunaan PrPC:a. Vallalla on kaksi vaihtoehtoista käsitystä. Toisen, ”template-directed refolding” -hypoteesin mukaan eksogeeninen PrPSc toimii mallina PrPC:lle, joka indusoituu muuttumaan itsekin PrPSc:ksi. Hypoteesi sisältää oletuksen, jonka mukaan PrPC:n spontaanin muuttumisen PrPSc:ksi estää normaalioloissa liian suuri energeettinen este.
Toinen hypoteesi, ”nucleation” hypothesis, olettaa, että PrPSc- ja PrPC- muotojen välillä sijaitsee normaalioloissa tasapainotila, jossa PrPSc-prionimuotoa on elimistössä vain hyvin vähän.
Tasapainon heilahtaessa lisääntyneet PrPSc-prionit muodostavat aggregaatteja, joiden muodostuminen on infektiivisyyden ehto. Toisin sanoen yksittäiset PrPSc-prionit ovat hypoteesin mukaan harmittomia. Molempien mallien tarkemmat molekulaariset mekanismit ovat tutkijoille toistaiseksi tuntemattomia.
Hypoteesien lisäksi on tutkittu mahdollisten muiden avustajaproteiinien roolia laskostustapahtumassa. Vaikka prionireplikaatiota koskevat kysymykset odottavat vielä suurelta osin vastaustaan, on selvää, että PrPC:n läsnäolo on replikaation ehdoton edellytys. Jos PrPC-proteiinin läsnäolo on välttämätöntä prionireplikaation onnistumiselle, mikä sitten on PrPC:n normaali tehtävä elimistössä? On äärimmäisen epäuskottavaa, että niinkin konservoituneen proteiinin ainoa tehtävä olisi altistaa elimistö prionitaudeille. Tähän kysymykseen ei ole vielä löydetty vastausta. On esitetty arvioita, joiden mukaan PrPC voisi toimia entsyyminä tietyissä reaktioissa tai olla esimerkiksi signalointimolekyyli. Mitään varmaa PrPC:n normaalitoiminnasta ei ole kuitenkaan pystytty esittämään.
Prionit taudinaiheuttajina ja yleisimpiä prionitauteja

Prionitaudin tuho näyttäytyy vaikutuskohteessaan aivoissa usein suorastaan traagisena. Vain vähän neuroneita on jäljellä ja aivokudos on muutenkin täysin tuhoutunut. Prionitaudeille tunnusomainen merkki on PrPSc-aggregaattien kerääntyminen aivoihin. PrPSc-molekyylejä ei kuitenkaan pidetä yksin syyllisenä aivojen tuhoon, vaan tapahtumaan liittyy varmasti muitakin tekijöitä, vaikkakin sen molekulaarinen perusta on tuntematon.
Yli 20 erilaista PRNP-geenin mutaation aiheuttamaa prionitautia on tunnistettu ihmisillä kuten
Creutzfeldt–Jakobin tauti (CJD) – asparagiinihappo-178 on vaihtunut asparagiiniin samalla, kun kodonissa 129 on valiini.
Fataali familiaalinen insomnia (FFI) – asparagiinihappo-178 on vaihtunut asparagiiniin samalla, kun kodonissa 129 on metioniini.
Gerstmann–Sträussler–Scheinkerin tauti – tavallisesti kodonissa 102 proliini on vaihtunut leusiiniksi.
Kuru – kannibalismin välityksellä Papua-Uudessa-Guineassa aikanaan levinnyt tauti. Aiheutuu väärin laskostuneesta proteiinista.
v(variant)CJD – naudoissa leviävän hullun lehmän taudin (bovine spongiform encephalopathy, BSE) ihmiseen siirtynyt versio.
Alpersin tauti – mutaatiot POLG-geenissä.
Muiden nisäkkäiden prionitauteja ovat muun muassa jo edellä mainitut lampaiden ja vuohien scrapie, hullun lehmän tauti ja kauriiden CWD (chronic wasting disease).
Kaikille prionitaudeille yhteinen piirre on hyvinkin pitkä taudin itämisaika. Esimerkiksi CJD voi itää yli kymmenen vuotta.
Monet muut PRNP-geenin muutokset eivät aiheuta prionitautia, mutta vaikuttavat riskiin saada nämä taudit tai itse sairauden kulkuun. Alleeli, joka koodaa PRNP-varianttia G127V, tarjoaa suojan kurua vastaan.
Lääkekehityksen tulevaisuus

Vuosien lääkekehittelystä ja lukuisista lupaavista kokeiluista huolimatta prionitauteihin ei ole löytynyt parantavaa lääkettä. Tämän hetken lupaavimmat hoitokokeilut saadaan immunoterapian alueelta kehitettäessä monoklonaalisia vasta-aineita PrPC:tä ja PrPSc:tä vastaan. Läpimurtoa ei tosin ole vielä tapahtunut. Hoitokokeiluja vaikeuttaa suuresti prionitautien vaikea diagnosoitavuus; ennen oireiden ilmaantumista diagnoosia on mahdoton tehdä ja oireiden jo ilmaannuttua hoidon aloittaminen on liian myöhäistä. Aktiivinen tutkimustyö prionitautien parissa jatkuu kuitenkin kiivaana ympäri maailmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Prion Diseases and the BSE Crisis (1997). Article from Science magazine by Stanley Prusiner, discoverer of prions.
The Prion Diseases (1995). Article from Scientific American magazine by Stanley Prusiner.
Madcowering (Arkistoitu – Internet Archive) A BSE-TSE blog.
Mad Cow Disease (Arkistoitu – Internet Archive) Information from the Center for Global Food Issues.
Mammalian Prion Biology, One Century of Evolving Concepts Adriano Aguzzi, Magdalini Polymenidou, Cell, Janyary 2004, Vol. 116
The Expanding Universe of Prion Diseases Joel C Watts, Aru Balachandran, David Westaway, PLOS Pathog. , Mar. 2006
PRNP-geenin sijainti kromosomissa 20.
Young Artist -palkinto

| Young Artist |
| --- | --- |

Palkitaan:  nuoria näyttelijöitä
Palkinnon antaja:  Young Artist -säätiö
Maa:   Yhdysvallat
Ensimmäinen palkinto:  1978
Virallinen internet-sivu
Young Artist -palkinto (Young Artist Award, aik. Youth in Film -palkinto) on Yhdysvalloissa vuosittain Young Artist -säätiön jakama palkinto nuorille näyttelijöille. Palkintoa on jaettu vuodesta 1978 alkaen nuorille näyttelijöille televisiosarjoissa ja elokuvissa, joissa he usein joutuvat vanhempien tai kuuluisampien vastanäyttelijöiden varjoon.
Palkinnot

Näyttelijäpalkinnot pääosista
Paras nuori miespääosa elokuvassa
Paras nuori naispääosa elokuvassa
Paras nuori miespääosa televisiosarjassa
Paras nuori naispääosa televisiosarjassa
Paras nuori miespääosa televisioelokuvassa, lyhytsarjassa tai erikoislähetyksessä
Paras nuori naispääosa televisioelokuvassa, lyhytsarjassa tai erikoislähetyksessä
Näyttelijäpalkinnot sivuosista
Paras nuori miessivuosa elokuvassa
Paras nuori naissivuosa elokuvassa
Paras nuori miessivuosa televisiosarjassa
Paras nuori naissivuosa televisiosarjassa
Paras nuori miessivuosa televisioelokuvassa, lyhytsarjassa tai erikoislähetyksessä
Paras nuori naissivuosa televisioelokuvassa, lyhytsarjassa tai erikoislähetyksessä
Muut näyttelijäpalkinnot
Paras nuori miesnäyttelijä elokuvassa (10-vuotias tai nuorempi)
Paras nuori naisnäyttelijä elokuvassa (10-vuotias tai nuorempi)
Paras nuori miesnäyttelijä televisiosarjassa (10-vuotias tai nuorempi)
Paras nuori naisnäyttelijä televisiosarjassa (10-vuotias tai nuorempi)
Paras vieraileva nuori miesnäyttelijä
Paras vieraileva nuori naisnäyttelijä
Paras toistuva nuori miesnäyttelijä
Paras toistuva nuori naisnäyttelijä
Paras nuori miesääninäyttelijä
Paras nuori naisääninäyttelijä
Paras aikuisnäyttelijä teini-ikäisen roolissa
Suosituin äiti ja isä televisiosarjassa
Paras näyttelijäkaarti
Paras esiintyminen lyhytelokuvassa
Paras esiintyminen mainoksessa
Muut palkinnot
Paras perhesarja
Paras perhe-elokuva tai -erikoislähetys
Paras perhe-elokuva (animaatio)
Paras perhe-elokuva (komedia tai musikaali)
Paras perhe-elokuva (draama)
Paras kansainvälinen elokuva